Çokollata e zezë në ndihmë të shëndetit të zemrës
Mjekët thonë se çokollata ndihmon në forcimin e arterieve tek ata që pinë cigare dhe ka me shumë antioksidantë për një gram se një gotë
Ata që e kanë qejf çokollatën duhet të gëzohen. Mjekët kanë disa kohë që thonë se çokollata të bën mirë. “Çokollata jonë është 73% kakao” thotë Sam Aboulhosn, i cili prodhon çokollata të stilit evropian në dyqanin e tij afër Washingtonit dhe njerëzit i blejnë çokollatat e tij të shijshme. Shkencëtarët kanë zbuluar se po të hash çokollatë të zezë për çdo ditë nga pak, mund të ndihmojë në uljen e tensionit të gjakut. Këto studime janë bërë të ditura nga Organizata Mjeksore Amerikane. Dr. Dirk Taubert dhe kolegë të tij në spitalin universitar të Këlnit e përdorën çokollatën e zezë tek 40 njerëz me hipertension dhe ja se çfarë zbulluan: “Çokollata e zezë e uli tensionin sistolik me 2.9 pikë dhe tensionin diastolik, tensionin e ulët me 1.9 pikë. Çokollata e bardhë nuk bëri ndonjë efekt,” thotë mjeku. Studime të tjera tregojnë se çokollata me qumësht, çokollata e bardhë ose çokollata e zezë e ngrënë me qumësht, nuk kanë të njëjtat efekte si çokollata e zezë vetëm. Çokollata e zezë përmban elementë të quajtur polyphenols. Dr Taubert thotë se polyphenols duket sikur rrit nivelin e një substance në trup që quhet oksid nitrik, i cili zgjeron vazot e gjakut duke rritur qarkullimin i cili sjell në uljen e tensionit. “Studimet tona janë të shumta për të rekomanduar një sasi polyphenoli të çokollatës si një dietë e shëndetshme”. Ky është një lajm i mirë për ata të cilët vuajnë nga tensioni. “Eshtë një arsye e mirë të hash çokollatë” Por disa njerëz mund të mos pëlqejnë shijen. “Eshtë e thjeshtë. Më shumë e hidhur që të jetë çokollata, aq më tëper polyphenol ajo përmban,” thotë Dr. Dirk. Edhe diçka tjetër: asnjë nga ata që morën pjesë në studim nuk shtoi në peshë, pasi studiuesit gjetën se një sasi e vogël,- 7 gram çokollatë e zezë,- ishte e mjaftueshme për të ulur tensionin me disa pike. “Ishte befasuese për ne që një sasi e vogel çokollate mund të reduktonte në mënyrë efiçiente uljen e tensionit,” thotë mjeku. Kjo është e mirë megjithëse çokollata sjell shtimin në peshë. Dr. David Katz është specialiat I dietave. Ai paralajmëron që të mos përdorësh me shumicë ushqime që të pëlqejnë. Dr. David Katz, i shkollës mjeksore të Universitetit të Yale “Në qoftë se e tepron, atëherë efektet positive nuk kanë më vlerë,” thotë Dr. Katz. Dhe shtimi në peshë nuk është aspak i mire për tensionin. //ad//